Arbeiðsháttur Sker nakrar búnar bananir í tunnar skivar, koyr tær í ein frystiposa og legg tær í frystiboksina í minst tveir tímar. Tilhoyr og tað, ið tú blandar uppí ísin, er eftir egnum ynski. Tað, ið eg havi brúkt er sera einfalt, tó vælsmakkandi. Tak bananskivurnar úr frystiboksini og koyr tær í ein minihakkara saman við eitt sindur av appilsinsaft og vaniljusukri. Tá hetta er blivið til ein samlaðan ískendan konsistens, koyrir tú hakkaðu sjokulátuna í og rørur. Legg eitt lag av keks í botnin av hvørjum glasi og síðan ísin omanyvir. Pynta við onkrum, ið tú eigur inni s. s. frukt, keks, nøtur, róma ella góðgæti. Prei Hetta er ein løtt og lekkur dessert til summarið og kann gerast við alskyns tilhoyri. Um Vígdis Vígdis er 28 ára gomul og býr í løtuni í Aarhus, har hon lesur sálarfrøði. Við síðuna av lesnaðinum hevur hon bloggin SukurSøtt, ið er á tremur við kreativum hugskotum og leskiligum uppskriftum.